
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 143
                                                                 din 30 iunie 2025
privind inițierea procedurii de vânzare directă a unui teren în suprafață de 60 mp., având categoria de folosință curți - construcții, situat în intravilanul municipiului Sighișoara, județul Mureș

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.468/24.06.2025 şi la Consiliul Local Sighișoara cu nr. 20.860/27.06.2025, de referatul de aprobare, înregistrat cu nr. 20.469/24.06.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 11.781/02.04.2025, prin care numitul Pal Illes solicită aprobarea cererii de cumpărare a terenului situat în Sighișoara, str. Parângului, nr. 5A, în suprafață de 60 mp., având în vedere dreptul său de concesiune asupra acestui teren;

Având în vedere faptul că Municipiul Sighișoara, în calitate de concedent, are încheiat cu domnul Pal Illes, în calitate de concesionar, contractul de concesiune nr. 6/01.04.2008, modificat și completat prin actele adiționale nr. 1/3584/23.02.2009 și nr. 2/19189/01.11.2011, având ca obiect terenul situat în Municipiul Sighișoara, str. Viilor la intersecția cu str. Parângului, f. nr., înscris în C.F. nr. 11875/N, sub nr. top. 3648/1/11/3/3/2/1, nr. cad. 2125, în suprafață de 60 mp., concesionat în scopul edificării unui spațiu comercial, refugiu de călători și o gheretă de 4 mp. pentru Poliția Locală;

Având în vedere extrasul de Carte Funciară nr. 53757 Sighișoara (nr. C.F. vechi: 11875/N, nr. cadastral vechi: 2125, nr. topografic: 3648/1/11/3/3/2/1, trancris din C.F. 7455), în care, sub nr. cad. 53757, este înscris terenul situat în loc. Sighișoara, str. Parângului, nr. 5A, jud. Mureș, în suprafață de 60 mp., pe care este edificată, pe un nivel, construcția spațiu comercial aflată în proprietatea privată a domnului Pal Illes;

Având în vedere documentele depuse de numitul Pall Illes în completarea cererii sale de cumpărare a terenului concesionat;

Având în vedere că asupra terenului este înscris dreptul de proprietate al Municipiului Sighișoara – domeniul privat;

Având în vedere prevederile art. 364 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere faptul că terenul intravilan solicitat spre cumpărare este proprietate a Municipiului Sighișoara, este evidențiat în inventarul Municipiului Sighișoara și este înscris ca aparținând domeniului privat, sub nr. de inventar 51.129, cu valoarea de inventar de 4.639,80 lei;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicată, cu modificările și completările ulterioare;

Având în vedere prevederile Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 20.470/24.06.2025, prin care se propune inițierea procedurii de vânzare directă a unui teren în suprafață de 60 mp., având categoria de folosință curți - construcții, situat în intravilanul municipiului Sighișoara, județul Mureș;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
      H O T Ă R Ă Ş T E:
Art. 1. Se însușește propunerea de cumpărare formulată de domnul Pal Illes pentru vânzarea directă a terenului intravilan, cu categoria de folosință curți - construcții, în suprafața de 60 mp., situat în Sighișoara, str. Parângului, nr. 5A, jud. Mureș, înscris în C.F. nr. 53757 Sighișoara (nr. C.F. vechi: 11875/N, nr. cadastral vechi: 2125, nr. topografic: 3648/1/11/3/3/2/1, transcris din C.F. 7455), nr. cad. 53757, proprietate privată a Municipiului Sighișoara pe care este edificată, pe un nivel, construcția - spațiu comercial, fără certificat de performanță energetică și lift, având suprafața construită la sol: 52 mp., aflată în proprietatea domnului Pal Illes. 

Art. 2. Se aprobă inițierea vânzării directe către domnul Pal Illes a terenului intravilan, cu categoria de folosință curți - construcții, în suprafață de 60 mp., situat în Sighișoara, str. Parângului, nr. 5A, jud. Mureș, înscris în C.F. nr. 53757 Sighișoara (nr. C.F. vechi: 11875/N, nr. cadastral vechi: 2125, nr. topografic: 3648/1/11/3/3/2/1, trancris din C.F. 7455), nr. cad. 53757, pe care este edificată, construcția, pe un nivel, spațiu comercial, fără certificat de performanță energetică și lift, având suprafața construită la sol: 52 mp., aflată în proprietatea lui Pal Illes, potrivit prevederilor Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024.
Art. 3. Ca o consecință a prevederilor art. 1 și art. 2, din prezenta, în vederea determinării prețului de vânzare a terenului mai sus individualizat, se va proceda la demararea procedurilor necesare pentru achiziția de servicii având ca obiect întocmirea de către un evaluator autorizat, în condiţiile legii, a unui raport de evaluare pentru teren.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Serviciul Impozite, Taxe și Executare Creanțe – Direcția Economică din cadrul Municipiului Sighișoara

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.  

B.A.

